Resident Evil 7: Biohazard

Το Resident Evil 7: Biohazard (αναγραμμένο ως: RESIDENT EVII. biohazard), γνωστό στην Ιαπωνία ως Biohazard 7: Resident Evil (ιαπωνικά: バイオハザード7 レジデント イービル, Χέπμπορν: Baiohazādo 7 Rejidento Ībiru, αναγραμμένο ως: BIOHA7.ARD resident evil) είναι βιντεοπαιχνίδι επιβίωσης τρόμου που αναπτύχθηκε και διανεμήθηκε από την Capcom. Κυκλοφόρησε τον Ιανουάριο του 2017 παγκοσμίως για τα Microsoft Windows, PlayStation 4 – με την υποστήριξη του PlayStation VR headset – και Xbox One. Είναι το έβδομο μέρος της κύριας σειράς Resident Evil και το 24 συνολικά. Είναι το πρώτο παιχνίδι της κύριας σειράς που διαθέτει οπτική πρώτου προσώπου.

Η ιστορία ακολουθεί τον Ethan Winters ο οποίος αναζητά την σύζυγό του, Mia, πράγμα που τον οδηγεί σε έναν έρημο οικισμό όπου κατοικεί η οικογένεια Baker. Ο Ethan χρησιμοποιεί όπλα και εργαλεία στις μάχες ενάντια των Baker, και μιας μορφής βακτηρίων με ανθρώπινη μορφή. Κατά την πορεία του παιχνιδιού χρησιμοποιούνται αντικείμενα ίασης και επιλύονται γρίφοι. Σε αντίθεση με το στοιχείο της δράσης που υπερτερεί στα Resident Evil 5 και 6, το Resident Evil 7  εστιάζει στο στοιχείο του τρόμου και της εξερεύνησης που προϋπήρχε στα πρώτα παιχνίδια της σειράς. Χρησιμοποιεί οπτική πρώτου προσώπου και έχει αναπτυχθεί εξ ολοκλήρου με τη μηχανή γραφικών της Capcom, RE Engine. Επικεφαλής την ομάδας ανάπτυξης, η οποία αποτελούνταν από περίπου 120 άτομα, ήταν ο Κόσι Νακανίσι, σκηνοθέτης του Resident Evil: Revelations. Το παιχνίδι παρουσιάστηκε ως demo εικονικής πραγματικότητας υπό τον τίτλο KITCHEN, ένα χρόνο πριν την επίσημη ανακοίνωσή του στην E3 2016.

Το Resident Evil 7 έλαβε γενικότερα θετική υποδοχή, αποσπώντας επαίνους για τον τρόπο παιχνιδιού, τα γραφικά και τον σχεδιασμό του. Μέχρι τον Απρίλιο του 2017, πούλησε 3,5 εκατομμύρια κομμάτια.

 Παραπομπές 

 Εξωτερικοί σύνδεσμοι 
 Επίσημη ιστοσελίδα

Κατηγορία:Αμνησία στα βιντεοπαιχνίδια
Κατηγορία:Βιντεοπαιχνίδια του 2017
Κατηγορία:Βιντεοπαιχνίδια της Capcom
Κατηγορία:Βιντεοπαιχνίδια επιβίωσης
Κατηγορία:Βιντεοπαιχνίδια τρόμου
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια PlayStation VR
Κατηγορία:Βιντεοπαιχνίδια τοποθετημένα στο 2017
Κατηγορία:Βιντεοπαιχνίδια τοποθετημένα στη Λουιζιάνα
Κατηγορία:Βιντεοπαιχνίδια τοποθετημένα στο 2014
Κατηγορία:Βιντεοπαιχνίδια Resident Evil
Κατηγορία:Βιντεοπαιχνίδια ανεπτυγμένα στην Ιαπωνία
Κατηγορία:Βιντεοπαιχνίδια με εναλλακτικούς τερματισμούς
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του Xbox One
Κατηγορία:Βιντεοπαιχνίδια με γυναίκες ανταγωνιστές
Κατηγορία:Μαζική δολοφονία στη μυθοπλασία
Κατηγορία:Ψυχικές δυνάμεις στη μυθοπλασία